open-index/open-wikipedia-markdown huggingface dataset:
அன்சர் அர்வானி

**அன்சர் அர்வானி** (*Ansar Harvani*) இந்தியாவைச் சேர்ந்த ஓர் அரசியல்வாதியாவார். இந்திய பிரிவினையை எதிர்த்தவராகவும் இவர் அறியப்படுகிறார். உத்தரப் பிரதேச மாநிலத்தின் அரசியலில் இவர் இந்திய தேசிய காங்கிரசு கட்சியின் உறுப்பினராகச் செயல்பட்டார். இந்திய நாடாளுமன்றத்தின் கீழ்சபையான மக்களவையில் பதேபூர் மக்களவைத் தொகுதியில் போட்டியிட்டு ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார்.

## மேற்கோள்கள்

## புற இணைப்புகள்
* Official biographical sketch in Parliament of India website

பகுப்பு:1916 பிறப்புகள்
பகுப்பு:1996 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
சைபுதீன் ஐபக்

**மாலிக் சைப் உத்-தின் ஐபக் யுகாந்தத்** (*Malik Saif ad-Dīn Aibak Yughantat*) 1232 முதல் 1236 வரை தில்லியின் மம்லுக் வம்சத்தின் கீழ் வங்காளத்தின் ( லக்னௌதி ) ஆளுநராக இருந்தார். வங்காளத்தை ஆட்சி செய்த அடிமை அதிகாரிகளில் இவர் முதன்மையானவர். 

## ஆரம்ப கால வாழ்க்கை
ஐபக் தர்கோ -பாரசீக பாரம்பரியத்தின் ஒரு கிதான் ஆவார். இக்தியார் அத்-தின் சுஸ்ட் கபாவின் வாரிசுகளிடமிருந்து இல்துமிஷ் என்பவரால் இவர் அடிமையாக வாங்கப்பட்டார். இவரது கடின உழைப்பு மற்றும் முயற்சிகள் மூலம், இவரது  தரவரிசையில் உயர்ந்து, மாலிக்குகள் மத்தியில் மிகவும் சக்திவாய்ந்தவராக ஆனார். மேலும், அமீர் அல்-மஜ்லிஸ் என்றும் பெயரிடப்பட்டார். இவருக்கு 1227 இல் சிர்சா பகுதியின் 28 நிர்வாகப் பிருகளின் நில வருவாயை நிர்வகிக்கும் பொறுப்பு வழங்கப்பட்டது.  பின்னர் இவர் பீகாரில் பணியமர்த்தப்பட்டார்.

## வங்காள ஆளுநர்
வங்காள ஆளுநராக இருந்த அலாவுதீன் ஜானி பதவி நீக்கம் செய்யப்பட்ட பிறகு, சுல்தான் சம்சுத்தீன் இல்த்துத்மிசு வங்காளத்தின் அடுத்த ஆளுநராக ஐபக்கை நியமித்தார். ஆளுநராக இருந்தபோது, யானைகளைப் பிடிக்கும் நோக்கத்துடன் தெற்கு வங்காளத்திற்கு ஐபக் ஒரு பயணத்தை மேற்கொண்டார். இவரது பயணம் வெற்றிகரமாக இருந்தது. பல யானைகள் பிடிபட்டது. இவற்றில் பல யானைகளை சுல்தானுக்கு அனுப்பினார்.  இல்த்துத்மிசு  ஐபக் மீது மகிழ்ச்சி அடைந்து இவருக்கு "யுகாந்தத்" என்ற பட்டத்தை வழங்கினார். ஐபக் தனது மகளை மாலிக் கமாருதின் கிரண் திமூர் கானுக்கு மணமுடித்தார். 

## இறப்பு
கி.பி 1236 ஆம் ஆண்டு ஏப்ரலில் இவர் அவார் கான் ஐபக் என்ற கிளர்ச்சித் தலைவரால் படுகொலை செய்யப்பட்டார் அல்லது விஷம் வைத்து கொல்லப்பட்டார் என்று கூறப்படுகிறது. ஆனாலும் அவார் கான் விரைவில் தோற்கடிக்கப்பட்டார். மேலும் சைபுதீனின் மரணத்தைத் தொடர்ந்து வங்காளத்தின் ஆளுநராக துக்ரல் துகான் கானை சுல்தான் இல்த்துத்மிசு நியமித்தார்.

## இதனையும் காண்க

* வங்காள வரலாறு
* வங்காளதேச வரலாறு
* இந்திய வரலாறு

## மேற்கோள்கள்

பகுப்பு:1236 இறப்புகள்
பகுப்பு:இந்திய வரலாறு
பகுப்பு:வங்காளதேச வரலாறு
இந்திரா வித்யாவச்சசுபதி

**இந்திரா வித்யாவச்சசுபதி** (*Indra Vidyavachaspati*) இந்தியாவைச் சேர்ந்த ஓர் அரசியல்வாதியாவார். 1889 ஆம் ஆண்டு நவம்பர் மாதம் 8 ஆம் தேதியன்று இவர் பிறந்தார். உத்தரப் பிரதேச மாநிலத்தின் அரசியலில் இவர் இந்திய தேசிய காங்கிரசு கட்சியின் உறுப்பினராகச் செயல்பட்டார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். 1960 ஆம் ஆண்டு ஆகத்து மாதம் 24 ஆம் தேதியன்று தன்னுடைய 70 ஆவது வயதில் இந்திரா வித்யாவச்சசுபதி காலமானார்.
## மேற்கோள்கள்

பகுப்பு:1889 பிறப்புகள்
பகுப்பு:1960 இறப்புகள்
பகுப்பு:மாநிலங்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
சிவ பிரதாப் சுக்லா

**சிவ பிரதாப் சுக்லா** (*Shiv Pratap Shukla*)(பிறப்பு 1 ஏப்ரல் 1952) ஓர் இந்திய அரசியல்வாதியும் தற்போதைய இமாச்சல பிரதேச ஆளுநரும் ஆவார். இவர் மோதி தலைமையிலான முதலாவது அமைச்சரவையில் நிதித்துறை இணை அமைச்சராக இருந்தார். இவர் இந்திய மாநிலமான உத்தரபிரதேசத்தைப் பிரதிநிதித்துவப்படுத்தும் இந்திய நாடாளுமன்றத்தின் மேல்சபையில் (மாநிலங்களவை) உறுப்பினராகவும் இருந்துள்ளார்.

## அரசியல் வாழ்க்கை

### சட்டமன்ற உறுப்பினர்
சுக்லா 1989-ல் நடைபெற்ற பொதுத் தேர்தலின் போது  உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசின் சுனில் சாத்திரியைத் தோற்கடித்தார். இவர் 1989, 1991, 1993 மற்றும் 1996 ஆகிய ஆண்டுகளில் தொடர்ந்து நான்கு முறை சட்டமன்ற உறுப்பினராகத் தேர்ந்தெடுக்கப்பட்டார்.

### பாஜக அரசில் மாநில அமைச்சர்
உத்தரப்பிரதேசத்தில் பாரதிய ஜனதா கட்சித்  தலைமையிலான அரசாங்கங்களில் சுக்லா மாநில அமைச்சராக நியமிக்கப்பட்டார். இவர் 1996-1998 காலத்தில் சிறைத்துறை அமைச்சராக நியமிக்கப்பட்டார். பாரதிய ஜனதா கட்சி - பகுஜன் சமாஜ் கட்சி மாயாவதி மற்றும் கல்யாண் சிங் ஆகியோரின் குறுகிய கால கூட்டணி அரசாங்கத்தின் கீழ் 1996-1998-ல் நியமிக்கப்பட்டார் பின்னர் கிராமப்புற மேம்பாட்டு அமைச்சராக 1998-2002ஆம் ஆண்டு ராஜ்நாத் சிங்கின் பாஜக ஆட்சியில் நியமிக்கப்பட்டார்.

### ஆளுநராக
சுக்லா 13 பிப்ரவரி 2023 முதல் இமாச்சலப்பிரதேச ஆளுநராகப் பதவி வகித்து வருகின்றார்.

## மேற்கோள்கள்

## வெளி இணைப்புகள்

* உத்தரப்பிரதேசத்தில் சட்டமன்றத்தின் அதிகாரப்பூர்வ தளம்

பகுப்பு:உத்திரப்பிரதேச மாநில அமைச்சர்கள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:இமாச்சலப் பிரதேச ஆளுநர்கள்
பகுப்பு:மாநிலங்களவை உறுப்பினர்கள்
விஷ்ணு சதாசிவ கோக்ஜே

**விஷ்ணு சதாசிவ கோக்ஜே** (*Vishnu Sadashiv Kokje*)(பிறப்பு: செப்டம்பர் 6, 1939) ஓர் இந்தியச் சட்ட வல்லுநர் ஆவார். இவர் இமாச்சலப் பிரதேசத்தின் ஆளுநராக 8 மே 2003 முதல் 19 சூலை 2008 வரை பதவி வகித்தார். கோக்ஜே விசுவ இந்து பரிசத்தின் பன்னாட்டுத் தலைவராகவும் பணியாற்றினார்.

## வாழ்க்கை மற்றும் பணி
கோக்ஜே 1939ஆம் ஆண்டு செப்டம்பர் 6ஆம் தேதி மத்தியப் பிரதேசத்தில் பிறந்தார். இந்தூரில் இளநிலை சட்டம் படிப்பை முடித்த பிறகு 1964-ல் வழக்கறிஞர் பயிற்சியைத் தொடங்கினார். 1990 சூலை 28 அன்று மத்தியப் பிரதேச உயர் நீதிமன்ற நீதிபதியாக நியமிக்கப்பட்டார். இவர் 2001-ல் 11 மாதங்கள் இராசத்தான் உயர் நீதிமன்றத்தின் தற்காலிக தலைமை நீதிபதியாகப் பணியாற்றினார். பின்னர் செப்டம்பர் 2002-ல் இந்திய உச்ச நீதிமன்றத்தின் மூத்த வழக்கறிஞராக நியமிக்கப்பட்டார்.

கோக்ஜே 8 மே 2003-ல் இமாச்சலப் பிரதேசத்தின் ஆளுநராக நியமிக்கப்பட்டு 19 சூலை 2008 வரை அந்தப் பதவியில் பணியாற்றினார். பாரத் விகாசு பரிசத்தின் தலைவராகவும் பணியாற்றினார். ஏப்ரல் 14, 2018 அன்று, இவர் ஸ்ரீ ராகவ் ரெட்டிக்குப் பிறகு விசுவ இந்து பரிசத்தின் பன்னாட்டுத் தலைவராக ஆனார். பிரவின் தொகாடியா பன்னாட்டுச் செயல் தலைவராக இருந்தார். இவர் 2002 ஜாகியா ஜாப்ரி வழக்கில் பிரதிவாதிகளின் வழக்கறிஞர்களில் ஒருவராகப் பணியாற்றினார்.

## மேற்கோள்கள்

பகுப்பு:இமாச்சலப் பிரதேச ஆளுநர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:மத்தியப் பிரதேச அரசியல்வாதிகள்
பகுப்பு:மராத்தியர்கள்
பகுப்பு:வாழும் மக்கள்
பகுப்பு:1939 பிறப்புகள்
கீழ்ப்படிதல் (மனித நடத்தை)

மனித நடத்தையில் **கீழ்ப்படிதல்** (Obedience (human behavior)) என்பது " சமூக செல்வாக்கின் ஒரு வடிவமாகும், இது ஒரு நபர் ஒரு அதிகாரியின் வெளிப்படையான அறிவுறுத்தல்கள் அல்லது உத்தரவுகளுக்கு இணங்குவதனைக் குறிக்கிறது". கீழ்ப்படிதல் பொதுவாக இணக்கத்திலிருந்து வேறுபடுத்தப்படுகிறது, சில எழுத்தாளர்கள் "சக நண்பர்களால் பாதிக்கப்படும் நடத்தை" என வரையறுக்கின்றனர், மற்றவர்கள் மற்றொரு நபரின் கோரிக்கைக்கு நேர்மறையான பதிலாக இதைப் பயன்படுத்துகின்றனர். சூழலைப் பொறுத்து, கீழ்ப்படிதல் ஒழுக்கம் அல்லது ஒழுக்கக்கேடானதாகக் காணலாம். எடுத்துக்காட்டாக, உளவியல் ஆராய்ச்சியில், தனிநபர்கள்  உள் மோதலைத் தோற்றுவிக்க வடிவமைக்கப்பட்ட ஒழுக்கக்கேடான கோரிக்கைகளை எதிர்கொள்ளும் வகையிலான சூழலுக்கு ஆட்படுத்தப்படுகிறார்கள். அந்தச் சூழலுக்கு இணங்கினால் அவர்கள் கீழ்ப்படிதலுடன் செயல்படுகிறார்கள் என்று அறியப்படும். 

## பரிசோதனை ஆய்வுகள்

### பாரம்பரிய முறைகள் மற்றும் முடிவுகள்
மற்ற துறைகள் கீழ்ப்படிதலை ஆய்வு செய்திருந்தாலும், சமூக உளவியல் கீழ்ப்படிதல் குறித்த ஆராய்ச்சியின் முன்னேற்றத்திற்கு முதன்மையான காரணமாகும். இது பல்வேறு வழிகளில் சோதனை ரீதியாக ஆய்வு செய்யப்பட்டுள்ளது.

#### ஜிம்பார்டோவின் பரிசோதனை
கீழ்ப்படிதல் பற்றிய பாரம்பரிய ஆய்வு 1970 களில் இசுட்டான்போர்டு பல்கலைக்கழகத்தில் நடத்தப்பட்டது. பிலிப் ஜிம்பார்டோ பரிசோதனையின் முக்கிய உளவியலாளர் ஆவார். இசுட்டான்போர்டு சிறைச்சாலை பரிசோதனையில், பங்கேற்பாளர்களின் நடத்தையில் "சமூக சக்திகளின்" தாக்கங்களை ஆய்வு செய்வதற்காக கல்லூரி வயது மாணவர்கள் போலியான சிறை சூழலில் வைக்கப்பட்டனர்.  ஒவ்வொரு பங்கேற்பாளரும் ஒரே மாதிரியான சோதனை நிலைமைகளுக்கு உட்பட்ட மில்கிராம் ஆய்வைப் போலல்லாமல், இங்கு சீரற்ற ஒதுக்கீட்டைப் பயன்படுத்தி பாதி பங்கேற்பாளர்கள் சிறைக் காவலர்களாகவும் மற்றும் மற்ற பாதியினர் கைதிகளாகவும் செயல்பட்டனர். ஒரே நேரத்தில் "சிறையின் உளவியல் நிலையை" தூண்டும் அதே நேரத்தில் உடல் ரீதியாக சிறைச்சாலையை ஒத்ததாக சோதனை அமைப்பு உருவாக்கப்பட்டது. 

#### முடிவுகள்

ஆய்வில் உள்ள காவலர்கள் கட்டளைகளுக்குக் கீழ்ப்படிந்து ஆக்ரோசமாக மாறியதால் ஜிம்பார்டோவும் மில்கிராமின் ஆய்வு போன்ற முடிவுகளைப் பெற்றார். கைதிகள் பாதுகாவலர்களுக்கு விரோதமாகவும் வெறுப்புடனும் நடந்துகொண்டனர். "காவலர்களின்" கொடுமை மற்றும் "கைதிகளின்" மன அழுத்தம் ஆகிய காரணங்களால் ஜிம்பார்டோ 6 நாட்களுக்குப் பிறகு பரிசோதனையை முன்கூட்டியே நிறுத்த வேண்டிய கட்டாயம் ஏற்பட்டது. 

## வெளி இணைப்புகள்

* அறிவியல் உதவி: கீழ்ப்படிதல் உயர்நிலைப் பள்ளி அளவிலான உளவியல்
* கீழ்ப்படிதல் பற்றிய *கத்தோலிக்க என்சைக்ளோபீடியா* கட்டுரை
* Yosef Brody, Ph.D எழுதிய "கீழ்ப்படிதல், நுகர்வோர் மற்றும் காலநிலை மாற்றம்"

## சான்றுகள்
பகுப்பு:மனித நடத்தை
அறிவார்வம்

**அறிவார்வம்** (இலத்தீன் ) **பேரார்வம்** அல்லது **அறிவாவல்** என்பது மனிதர்கள் மற்றும் விலங்குகளில் வெளிப்படும் ஆய்வு, விசாரணை மற்றும் கற்றல் போன்ற ஆய்வு சிந்தனையுடன் தொடர்புடைய ஒரு நிலையாகும்.   அபிவிருத்தி உளவியலலின் அனைத்து அம்சங்களும், கற்றல் செயல்முறை மற்றும் திறமையைப் பெற விரும்பும் அவா ஆகியவற்றைக் குறிக்கிறது. 

ஆர்வம் என்ற சொல் ஆர்வமாக இருப்பதன் நடத்தை, பண்பு அல்லது உணர்ச்சியைக் குறிக்கலாம். அறிவியல், மொழி மற்றும் தொழில் வளர்ச்சி போன்ற மனித வளர்ச்சியின் உந்து சக்தியாக ஒரு நடத்தை மற்றும் உணர்ச்சி ஆர்வமே உள்ளது. 

## காரணங்கள்
thumb| குழந்தைகள், தங்கள் நண்பர்கள் என்ன படிக்கிறார்கள் என்பதைப் பார்க்க தோள்களுக்கு மேல் எட்டிப்பார்க்கிறார்கள்.
குரங்குகள், பூனைகள் மற்றும் கொறிணிகள் உட்பட பல இனங்கள் தங்களது ஆர்வத்தை வெளிப்படுத்துகின்றன.  குழந்தைப் பருவம் முதல்  முதிர்வயது வரை எல்லா வயதினருக்கும் இது பொதுவானது.  ஆர்வம் என்பது மனிதர்களிடையே ஒரு நிலையான பண்பு அல்ல, மாறாக அதை வளர்க்க முடியும் என்று ஆராய்ச்சி முடிவுகள் காட்டுகிறது. 

ஆர்வத்தின் ஆரம்ப வரையறைகள், தகவலைப் பெறுவதற்கான ஊக்கமளிக்கும் ஆசை என்று அழைக்கின்றன.  இது அறிவு, தகவல் மற்றும் புரிதலுக்கான பேரார்வம் அல்லது பற்றாக்குறை ஆகியவற்றிலிருந்து உருவாகிறது என்று கூறப்படுகிறது.

## மேற்கோள்கள்

பகுப்பு:மனித நடத்தை
சூரஜ் பன்

**சூரஜ் பன்** (*Suraj Bhan*)(1 அக்டோபர் 1928&nbsp;– 6 ஆகத்து 2006) முன்னாள் ஆளுநர், நாடாளுமன்ற உறுப்பினர் மற்றும் பாரதிய ஜனதா கட்சியின் இந்திய அரசியல்வாதி ஆவார்.

## இளமை

சூரஜ் பன் பன்சுவால் 1928ஆம் ஆண்டு அக்டோபர் 1ஆம் தேதி அரியானாவின் யமுனா நகர் மாவட்டத்தில் உள்ள மெக்லான்வாலியில் சமர் சமூகத்தில் பிறந்தார். பஞ்சாப் பல்கலைக்கழகம் மற்றும் குருச்சேத்திரப் பல்கலைக்கழகத்தில் முதுகலை மற்றும் இளங்கலைச் சட்டம் படித்தார்.

ராஷ்டிரிய சுவயம்சேவக் சங்கத்தின் தொண்டராகத் தனது பொது வாழ்க்கையைத் தொடங்கினார். இவரின் மகன் அருண் குமாரும் பாஜகவில் தொடர்புடையவர். அரியானா மாநகராட்சி தேர்தலின் பொறுப்பாளராக உள்ளார்.

## அரசியல் வாழ்க்கை
சூரஜ் பன் பாரதிய ஜனசங்கத்துடன் தனது அரசியல் வாழ்க்கையைத் தொடங்கினார். இது இறுதியில் பாரதிய ஜனதா கட்சியாக மாறியது. தீவிர அரசியலில் சேர்ந்த பிறகு இவரது கடைசி பெயரான "பான்சுவாலைக்" கைவிட்டார். 4வது (1967–1970), 6வது (1977–1979), 7வது (1979–1984) மற்றும் 11வது மக்களவை (1996–1997) ஆகியவற்றில் அரியானாவின் அம்பாலா நாடாளுமன்றத் தொகுதியில் போட்டியிட்டு வெற்றி பெற்று நாடாளுமன்ற உறுப்பினராகப் பதவி வகித்தார். 1987-ல், இவர் அரியானா சட்டமன்றத்திற்குச் சட்டப்பேரவை உறுப்பினராகத் தேர்ந்தெடுக்கப்பட்டார். தேவி லால் அரசாங்கத்தில் வருவாய் அமைச்சராகப் பணியாற்றினார் (1987-1989). தேவி லாலின் கட்சியுடனான கூட்டணியை பாஜக முறித்துக் கொண்ட பிறகு, இவர் அரியானா சட்டமன்றத்தில் (1989-1990) எதிர்க்கட்சித் தலைவராகப் பணியாற்றினார். 1984-ல் பாரதிய ஜனதா கட்சியின் அரியானா மாநிலத் தலைவராக நியமிக்கப்பட்டார். 1996ஆம் ஆண்டில், இவர் வாஜ்பாயின் முதல் அமைச்சகத்தில் விவசாய அமைச்சராக இருந்தார். இதன் பிறகு மக்களவையின் துணைச் சபாநாயகராக (1996-1997) பணியாற்றினார். இவர் 1998 நாடாளுமன்றத் தேர்தலில் போட்டியிட்டுத் தோல்வியடைந்தார். ஆனால் உத்தரப்பிரதேசம் (1998-2000), இமாச்சலப் பிரதேசம் (2000-2003), பின்னர் பீகார் ஆளுநராக (1999) நியமிக்கப்பட்டார். 2002ஆம் ஆண்டில், முன்னாள் இராசத்தான் முதல்வர் பைரோன் சிங் சேகாவத்தின் வேட்புமனு மீது பாஜகாவில் மறுபரிசீலனை செய்யப்பட்டதைத் தொடர்ந்து சூரஜ் பானும் இந்தியத் துணைத் தலைவர் பதவிக்கான போட்டியில் இணைந்தார்.
* பிப்ரவரி 2004 -ல், இவர் பட்டியல் சாதிகள் மற்றும் பழங்குடியினர் ஆணையத்தின் தேசிய தலைவராக நியமிக்கப்பட்டார்.

## இறப்பு
சூரஜ் பன், 6 ஆகத்து 2006 அன்று புது தில்லியில் 77 வயதில் உடல் உறுப்புகள் செயலிழந்ததைத் தொடர்ந்து மாரடைப்பால் இறந்தார்.

## மேற்கோள்கள்

பகுப்பு:4வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:1928 பிறப்புகள்
பகுப்பு:2006 இறப்புகள்
பகுப்பு:உத்தரப் பிரதேச ஆளுநர்கள்
பகுப்பு:இமாச்சலப் பிரதேச ஆளுநர்கள்
ஆர்வம் (உணர்ச்சி)

thumb| தீவிர ''ஆர்வத்தின் முகபாவனை (உணர்ச்சி)''
**ஆர்வம்** (Interest (emotion)) என்பது ஒரு பொருள், நிகழ்வு அல்லது செயல்பாட்டில் கவனம் செலுத்தும் ஓர் உணர்ச்சியாகும் .சமகால உளவியலில்,  ஆர்வம் மற்றும் மிகக் குறைந்த அளவிலான ஆச்சரியம் போன்ற பிற குறிப்பிட்ட உளவியல் சொற்களை உள்ளடக்கிய பொதுவான கருத்தாக இந்த வார்த்தை பயன்படுத்தப்படுகிறது.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2009)">மேற்கோள் தேவை</span>]]* &#x5D;

ஆர்வத்தின் உணர்வு அதன் சொந்த முகபாவனையைக் கொண்டுள்ளது, அதில் மிக முக்கியமான கூறு விரிந்த விழிப்பாவைகளைக் கொண்டிருப்பதாகும்.  

## மேலும் பார்க்கவும்

* ஆர்வம்
* பரவசம் (உணர்ச்சி)
* ஆச்சரியம்
* ஈர்ப்பு (உணர்ச்சி)

## வெளி இணைப்புகள்

* ஆர்வத்தின் வெவ்வேறு நிலைகளின் கோட்பாடு 
பகுப்பு:உணர்ச்சிகள்
அலாவுதீன் ஜானி

**அலாவுதீன் ஜானி** ( *Alauddin Jani* )  மம்லூக் வம்சத்தின் ஆட்சிக்காலத்தில் 1232 முதல் 1233 வரை வங்காளத்தின் ஆளுநராக இருந்தார்.

## வரலாறு
1227 இல் இவாஸ் கில்ஜியின் கிளர்ச்சியை ஒடுக்க அலாவுதீன் நசிருதீன் முகமதுவிற்கு உதவினார்.

1232 ஆம் ஆண்டில், மாலிக் பால்கா கல்ஜி ஆட்சியிலிருந்து அகற்றப்பட்ட பின்னர் தில்லி சுல்தான் சம்சுத்தீன் இல்த்துத்மிசு வங்காளத்தின் ஆளுநராக இவரை  நியமித்தார். அலாவுதீன் ஓராண்டு மற்றும் சில மாதங்கள் மட்டுமே வங்காளத்தை ஆட்சி செய்தார்.  இவருக்குப் பிறகு சைபுதீன் ஐபக் ஆட்சிக்கு வந்தார்.

= =இதனையும் காண்க ==

* வங்காள வரலாறு
* வங்காளதேச வரலாறு
* இந்திய வரலாறு

## மேற்கோள்கள்

பகுப்பு:இந்திய வரலாறு
பகுப்பு:வங்காளதேச வரலாறு
கல்வி நோக்கங்கள் மற்றும் குறிக்கோள்கள்

நோக்கம், குறிக்கோள் மற்றும் இலக்குகள் ஆகிய மூன்று சொற்களின் பெயர்ச்சொல் வடிவங்கள் பெரும்பாலும் ஒத்ததாகப் பயன்படுத்தப்பட்டாலும்,  ஒழுங்கமைக்கப்பட்ட கல்வி வல்லுநர்கள் **கல்வி ''நோக்கங்கள்'' மற்றும் ''குறிக்கோள்களை**'' மிகவும் குறுகியதாக வரையறுத்து, அவற்றை ஒருவருக்கொருவர் வேறுபட்டதாகக் கருதுகின்றனர்: இலக்குகள் நோக்கத்துடன் தொடர்புடையவை அதே வேளையில் குறிக்கோள்கள் சாதனைகளுடன் தொடர்புடையவை.

பொதுவாக கல்வியின் நோக்கமானது கொடுக்கப்பட்ட பணியை முடித்து விடுவது மட்டுமல்லாது ஒரு திறன், சில அறிவு, ஒரு புதிய அணுகுமுறை போன்றவற்றைப் பெறுவது தொடர்பானது. பாடத்திட்டத்தின் போது இலக்குகளை அடைவது வழக்கமாக நடைபெறுவதாலும், படிப்பிற்கு அப்பால் மாணவர்களின்  வாழ்க்கையை நோக்கமாகக் கொண்டிருப்பதாலும், பாடத்திட்டத்தின் நோக்கங்களை விட ஒரு பாடத்தின் இலக்குகள் ஒப்பீட்டளவில் நீண்ட காலமாக இருக்கும் என்று எதிர்பார்க்கலாம்.  

## பாடத்தின் நோக்கங்கள்
ஒரு குறிக்கோள் என்பது (ஒப்பீட்டளவில்) குறுகிய கால இலக்காகும். கல்வியில் பாடத்திட்டத்தின் இலக்குகளை அடையும்போது இது முடிவடையலாம்.இது கற்பவர்களுக்கு அவர்கள் கற்றுக் கொள்ளும்போது அவர்கள் எதை அடைய முயற்சிக்க வேண்டும் என்பதை விளக்குகிறது.

## சான்றுகள்

பகுப்பு:கல்வி
எச்டி 20781

**எச்டி 20781** (**HD 20781)** என்பது எச்டி 20782 உடனான பரந்த  இரும அமைப்பின் ஒரு பகுதியாகும்.  இணை விண்மீன் 252 வில்நொடிகள் என்ற மிகப் பெரிய கோணப் பிரிப்பைக் கொண்டுள்ளது, இது எச்டி 20782  விண்மீனில் இருந்து 9080  வானியல் அலகு தொலைவில் உள்ளது.  இரண்டு விண்மீன்களும் S வகை வட்டணையில் அவற்றின் சொந்தக் கோள்  அமைப்புகளைக் கொண்டுள்ளன, இரண்டு விண்மீன்களையும் சுற்றி மொத்தம் ஐந்து  கோள்கள் உள்ளன. பரந்த இரும விண்மீன் அமைப்பின் இரு  உறுப்புகளையும் சுற்றி வரும் கோள்களின் முதன்முதலாக கண்டறியப்பட்ட எடுத்துக்காட்டு இதுவாகும். எச்டி 20781 இல் குறிப்பிடத்தக்க கரும்புள்ளிச் செயல்பாடு  ஏதும் இல்லை. 

2011 ஆம் ஆண்டில்,  ஓரிணை நெப்டியூன்  பொருண்மையுள்ள வளிமப் பெருங்கோள்கள்  ஆர வேக முறை வழி கண்டறியப்பட்டன.  2017 ஆம் ஆண்டில், இந்தக்  கோள்கள் உறுதி செய்யப்பட்டன, மேலும் இரண்டு உள்  மீப்புவிகள் முறையே 5.3, 13.9 நாட்கள்  அலைவுநேரங்களில் தாய்விண்மீனைச் சுற்றிவருதலும் கண்டறியப்பட்டது. 

## மேலும் பார்க்கவும்

* சூரிய புறக்கோள்களின் பட்டியல்
* XO-2,  இலின்க்சு விண்மீன் தொகுப்பில் உள்ள ஒரு பரந்த  இரும  விண்மீன்

## மேற்கோள்கள்

## வெளி இணைப்புகள்

பகுப்பு:முதன்மை வரிசை விண்மீன்கள்
பகுப்பு:இலிங்க்சு விண்மீன்குழாம்
இராசாராம் கிசன்

**பண்டிட் இராசாராம் சுக்லா கிசன்** (*Pandit Rajaram Shukl Kisan*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு இவர் பிறந்தார். சுருக்கமாக இராசாராம் கிசன் என்ற பெயராலும் இவர் அறியப்பட்டார். உத்தரப் பிரதேச மாநிலத்தின் அரசியலில் இவர் சட்டமன்ற உறுப்பினராகவும் இந்திய விடுதலை போராட்ட செயல்பாட்டாளராகவும் அறியப்படுகிறார்.  அரசியல்வாதியான சீலா கவுல் மற்றும் விஞ்ஞானி கைலாசு நாத் கவுல் ஆகியோரின் மகளாகவும் சவகர்லால் நேருவின் மருமகளாகவும் அறியப்படுகிறார். 1952 ஆம் ஆண்டில் இவர் சட்டமன்ற உறுப்பினராகத் தேர்ந்தெடுக்கப்பட்டார். 1952 ஆம் ஆண்டு முதல் 1957 ஆம் ஆண்டு வரை முதல் உத்தரப் பிரதேச மாநிலத்தின் முதலாவது சட்டப் பேரவையின் உறுப்பினராக இருந்தார். 

இலால்கஞ்சு அச்கராவில் 2013 ஆம் ஆண்டு திசம்பர் மாதம் 17 ஆம் தேதியன்று இராசாராம் கிசன் காலமானார்.
 
## மேற்கோள்கள்

பகுப்பு:1917 பிறப்புகள்
பகுப்பு:2013 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
எச்டி 27894

**எச்டி 27894 (HD 27894)** என்பது ரெட்டிகுலம் விண்மீன் குழுவில் சுமார் 143 ஒளி ஆண்டுகள் தொலைவில் அமைந்துள்ள 9 வது தோற்றப் பொலிவுப் பருமை கொண்ட  விண்மீனாகும் . இது ஒரு ஆரஞ்சு குறுமீன் ( கதிர்நிரல் வகை K2V), சூரியனை விட மங்கலான மற்றும் குளிர்ச்சியான விண்மீனாகும்..

2005 ஆம் ஆண்டில், ஜெனீவா சூரியப் புரக்கோள் தேட்டக் குழு,  தாய் விண்மீனைச் சுற்றி வரும் ஒரு  சூரியப் புறக் கோளைக் கண்டுபிடித்ததாக அறிவித்தது.  2017 ஆம் ஆண்டில், இரண்டு கூடுதல்  புறக்கோள்களின் கண்டுபிடிப்பு அறிவிக்கப்பட்டது. ஒன்று முன்பு கண்டுபிடிக்கப்பட்டதைப் போல விண்மீனின் மிக அருகில்  இருந்தது; மற்றொன்று  விண்மீனில் இருந்து அதிக தூரத்தில் சுற்றி வந்துள்ளது. வட்டணைகளுக்கு இடையில் இவ்வளவு பெரிய இடைவெளி கண்டுபிடிக்கப்பட்ட முதல் அமைப்பு இதுவாகும். 2022, ஆம் ஆண்டில்,  எச்டி 27894 d இன் சாய்வும் உண்மையான பொருண்மையும்  வானளவியல்  வழி அளவிடப்பட்டது. இந்த ஆய்வில் b மற்றும் d ஆகிய  கோள்களுக்கான வலுவான  சான்றுகள் மட்டுமே கிடைத்துள்ளன. 

## மேலும் பார்க்கவும்

* சூரியப் புறக்கோள்களின் பட்டியல்

## மேற்கோள்கள்

## வெளி இணைப்புகள்

பகுப்பு:முதன்மை வரிசை விண்மீன்கள்
பகுப்பு:இரெட்டிகுலம் விண்மீன்குழாம்
தீபா கவுல்

**தீபா கவுல்** (*Deepa Kaul*) இந்தியாவைச் சேர்ந்த ஓர் அரசியல்வாதியாவார். 1944 ஆம் ஆண்டு ஏப்ரல் மாதம் 12 ஆம் தேதியன்று இவர் பிறந்தார். ஒரு சமூக சேவகராகவும் இவர் செயல்பட்டார். உத்தரப் பிரதேச மாநிலத்தின் அரசியலில் இவர் சட்டமன்ற உறுப்பினராகவும் அமைச்சரவையில் ஓர் அமைச்சராகவும் இருந்துள்ளார். அரசியல்வாதியான சீலா கவுல் மற்றும் விஞ்ஞானி கைலாசு நாத் கவுல் ஆகியோரின் மகளாகவும் சவகர்லால் நேருவின் மருமகளாகவும் அறியப்படுகிறார்.

## மேற்கோள்கள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:இந்திய தேசிய காங்கிரஸின் தலைவர்கள்
நியாசு அசன் கான்

**நியாசு அசன் கான்**  (*Niyaz Hasan Khan*)  இந்தியாவைச் சேர்ந்த ஓர் அரசியல்வாதியாவார். 1918-2007 ஆம் ஆண்டுகள் காலத்தில் இவர் வாழ்ந்தார். இந்திய தேசிய காங்கிரசு கட்சியின் தலைவராகவும் உத்திரபிரதேசத்தில் உள்ள குந்தா சட்டமன்றத் தொகுதியின்  முன்னாள் சட்டமன்ற உறுப்பினராகவும் இருந்துள்ளார்.

## அரசியல் வாழ்க்கை
நியாசு அசன் கான் 1962 ஆம் ஆண்டு முதல் 1969 ஆம் ஆண்டு வரையிலும், 1974 ஆம் ஆண்டு முதல் 1977 ஆம் ஆண்டு வரையிலும் , 1980 ஆம் ஆண்டு முதல் 1991 ஆம் ஆண்டு வரையிலும் குந்தா தொகுதியின் சட்டமன்ற உறுப்பினராக   இருந்தார்  குந்தா தொகுதியிலிருந்து 6 சட்டசபை தேர்தல்களில் வெற்றியும் மூன்று முறை தோல்வியும் அடைந்துள்ளார். நீண்ட காலமாக சட்டமன்ற உறுப்பினராக இருந்த போது, இடையில் உத்தரப் பிரதேச சட்டசபையின் சபாநாயகராகவும் இருந்துள்ளார்.  

## மேற்கோள்கள்

பகுப்பு:2007 இறப்புகள்
பகுப்பு:1918 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
எச்டி 30177

**எச்டி 30177 (HD 30177)** என்பது  தொராடோ விண்மீன்  குழுவில் தோராயமாக 182 ஒளி ஆண்டுகள் (56 புடைநொடிகள் ) தொலைவில் அமைந்துள்ள 8 ஆம் தோற்றப் பொலிவுப் பருமை  கொண்ட  விண்மீனாகும் .  இது ஒரு மஞ்சள் குறுமீன் ஆகும்.  இதன் மையத்தில்  ஐதரஜன்னணுக்கருவைத்  தொகுக்கும் ஒரு வகை மஞ்சள் விண்மீன். இந்த  விண்மீன் பிந்திய ஜி-வகையாக இருந்தாலும், இது சூரியனை விட குளிர்ச்சியானதும் குறைவான பொருண்மை கொண்டதும் ஆகும். ஆனால்  இதன் ஆரம் பெரியது. இது சூரியனை விட 1.8 மடங்கு பழமையானது. இந்த விண்மீன் அமைப்பில்  இரண்டு புறக்கோள்கள் உள்ளன.

## கோள் அமைப்பு
2002, ஜூன் 13, அன்று வியாழனை விட 8 மடங்கு பொருண்மை கொண்ட HD 30177 b இன் கண்டுபிடிப்பை ஆங்கிலோ-ஆத்திரேலியக் கோள் தேட்டக் குழு அறிவித்தது. கண்டுபிடிப்பை விவரிக்கும் அறிவியல் கட்டுரை 2003  ஆம் ஆண்டில்  வானியற்பியல் இதழில் வெளியிடப்பட்டது.   பின்னர் சுமார் 32 வருட  வட்டணையில் இரண்டாவது பாரிய வளிமப் பெருங்கோள் கண்டுபிடிக்கப்பட்டது.  2022 ஆம் ஆண்டில், இரண்டு கோள்களின் சாய்வும் உண்மையான பொருண்மையும் வானளவியல் வழி அளவிடப்பட்டது. 

## மேலும் காண்க

* சூரியப் புறக்கோள்களின் பட்டியல்

## மேற்கோள்கள்

## வெளி இணைப்புகள்

*  
பகுப்பு:முதன்மை வரிசை விண்மீன்கள்
பகுப்பு:தொராடோ விண்மீன்குழாம்
எச்டி 43691

**எச்டி 43691** என்ற ஜி-வகை விண்மீன் +8.03  தோற்றப் பொலிவுப் பருமை கொண்ட அவுரிகா விண்மீன் குழுவில் சுமார் 280 ஒளி ஆண்டுகள் தொலைவில் அமைந்துள்ளது. இந்த மஞ்சள் விண்மீன் தன் மையத்தில்  ஐதரசன் வெப்ப அணுக்கருத் தொகுப்பை நிறுத்தி, இறுதியில் செங்குறிமீனாக விரிவடைகிறது.

## கோள் அமைப்பு
2007  ஆம் ஆண்டில், ஜூலையில் விண்மீனின்  வட்டனையில் ஒரு மாபெரும் கோள் இருப்பது கண்டறியப்பட்டது.  இது வியாழனை விட குறைந்தது இரண்டரை மடங்கு  பொருண்மை கொண்டது.  சூரியனுக்கும் புதனுக்கும் உள்ள தொலைவை விட நெருக்கமாக விண்மீனைள் சுற்றி வருகிறது.

## மேலும் காண்க

* சூரியப் புறக்கோள்களின் பட்டியல்

## மேற்கோள்கள்

## வெளி இணைப்புகள்
* 

*  
பகுப்பு:முதன்மை வரிசை விண்மீன்கள்
பகுப்பு:அவுரிகா விண்மீன்குழாம்
எச்டி 43848

**எச்டி 43848** என்பது கொலம்பியா விண்மீன் குழுவில் தோராயமாக 123 ஒளி ஆண்டுகள் தொலைவில் அமைந்துள்ள 9வது தோற்றப் பொலிவுப் பருமையுள்ள K-வகை  இணை விண்மீனாகும் . இந்த விண்மீன் சூரியனை விட குறைவான பொருண்மை கொண்டது.

2008, அக்டோபர் 29 இல், 6.5-மீ மெகல்லன் II (களிமண்) தொலைநோக்கியில்,  மைக் எச்செல் கதிர்நிரல்பதிவி வழி செய்யப்பட்ட  ஆர வேக அளவீடுகள் குறைந்தது 25 வியாழன் பொருண்மை கொண்ட  இணை விண்மீனைச் சுற்றுவதை வெளிப்படுத்தியது. தொடக்கத்தில் ஒரு பழுப்பு குறுமீன் என்று கருதப்பட்டது, வானியல் அளவீடுகள் பொருளின் உண்மையான பொருண்மை வியாழன் நிறைஐப் போல 120  என்பதை வெளிப்படுத்துகின்றன.  எனவே,  இது ஒரு  செங்குறுமீனாக இருக்க வாய்ப்புள்ளது என்பதைக் குறிக்கிறது. 

## மேலும் பார்க்கவும்

* பிடி-17°63 b
* எச்டி 131664
* எச்டி 145377 பி
* எச்டி 153950 பி
* எச்டி 20868 பி
* எச்டி 73267 பி

## மேற்கோள்கள்

பகுப்பு:M வகை முதன்மை வரிசை விண்மீன்கள்
பகுப்பு:முதன்மை வரிசை விண்மீன்கள்
பகுப்பு:கொலம்பியா விண்மீன்குழாம்
எச்டி 47186

**எச்டி 47186** *(HD 47186)* என்பது  பெருநாய் விண்மீன் குழுவில் தோராயமாக 129 ஒளி ஆண்டுகள் தொலைவில் அமைந்துள்ள ஒரு விண்மீனாகும் . இது சூரியனைப் போன்ற பான்மைகளைக் கொண்ட G6V வகை  விண்மீனாகும், ஆனால் இது சூரியனைப் போல 1.7 மடங்கு அதிக பொன்மச்(உலோகச்) செறிவு கொண்டது . 2008 ஆம் ஆண்டில், இரண்டு புறக்கோள்கள்  விண்மீனைச் சுற்றி வருவது கண்டுபிடிக்கப்பட்டது.

## கோள் அமைப்பு
2008  ஜூனில்  இரண்டு புறக்கோள்கள் விண்மீனைச் சுற்றி வருவது கண்டுபிடிக்கப்பட்டது. இரண்டு கோள்களும் வியாழனை விட குறைவான எடை கொண்டவை. உட்புறக் கோளான "சூடான நெப்டியூன்"   ஒத்த எச்டி 47186 பி  விண்மீன் அருகில் சுற்றுகிறது.  [வெளிப்புறக் கோளான  எச்டி 47186 சி  விண்மீனிலிருந்து [4 வெஸ்டா|வெஸ்டா என்ற சிறுகோள் போன்ற தொலைவில் 2.4 வானியல் அலகு தொலைவில் சுற்றி வருகிறது. உள் கோள் ஒரு வட்ட  வட்டணையில் சுற்றுகிறது, வெளிப்புறக் கோள் ஒரு  மையப்பிறழ்வு வட்டணையில் சுற்றி வருகிறது. 

## மேலும் காண்க

* HD 181433
* HD 40307
* MOA-2007-BLG-192L

## மேற்கோள்கள்

## வெளி இணைப்புகள்
* 

பகுப்பு:முதன்மை வரிசை விண்மீன்கள்
பகுப்பு:பெருநாய் விண்மீன்குழாம்
குசுமா மூர்த்தி

**குசுமா கிருஷ்ண மூர்த்தி** (*Kusuma Murthy*) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் ஆறாவது, ஏழாவது மற்றும் ஒன்பதாவது மக்களவையில் அமலாபுரம் நாடாளுமன்றத் தொகுதியின் உறுப்பினராகப் பணியாற்றினார். இவர் இந்தியத் தேசிய காங்கிரசு கட்சியினைச் சார்ந்தவர்.

## இளமை
மூர்த்தி 1940ஆம் ஆண்டு செப்டம்பர் 11 ஆம் தேதி ஆந்திரப் பிரதேசத்தின் கிழக்கு கோதாவரி மாவட்டத்தில் பிறந்தார். இவர் ஸ்ரீ கோனசீமா பானோஜி ராமர் கல்லூரியில் தனது கல்வியைக் கற்றார். பின்னர் ஆந்திரா மற்றும் நாக்பூர் பல்கலைக்கழகத்தில் பயின்றார்.

## அரசியல்
1980-82 வரை மூர்த்தி தனது அரசியல் வாழ்க்கையில் கூட்டுத் தேர்வுக் குழுவின் ஒருங்கிணைப்பாளர், பட்டியல் சாதிகள் மற்றும் பழங்குடியினர் நலன் தொடர்பான குழு உள்ளிட்ட பல்வேறு பதவிகளில் பணியாற்றினார். இவர் ஆறாவது, ஏழாவது மற்றும் ஒன்பதாவது மக்களவை பொதுத் தேர்தலில் அமலாபுரம் நாடாளுமன்றத் தொகுதியின் காங்கிரசு வேட்பாளராகப் போட்டியிட்டு வெற்றி பெற்று நாடாளுமன்ற மக்களவை உறுப்பினராகப் பணியாற்றினார். நவம்பர் 1983 முதல் ஜனவரி 1985 வரை இந்தியத் தேசிய காங்கிரசு குழுவின் இணைச் செயலாளராகப் பணியாற்றியதோடு, 1990-ல் பெட்ரோலியம் மற்றும் இரசாயனத் துறை அமைச்சராகவும் பணியாற்றினார்.

## மேற்கோள்கள்

## மேலும் படிக்க

* 
* 
* 

பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
கோவிந்த் சந்திர முண்டா

**கோவிந்த் சந்திர முண்டா** (*Govind Chandra Munda*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியாவின் ஒடிசாவிலிருந்து  9வது மற்றும் 10வது மக்களவையின் போது கியோஞ்சரை (மக்களவைத் தொகுதி) பிரதிநிதித்துவப்படுத்தினார். இவர் இத்தேர்தல்களில் ஜனதா தளம் கட்சி சார்பில் போட்டியிட்டார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
கிருசுணா கவுல்

**கிருசுணா கவுல்** (*Krishna Kaul (politician)*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு நவம்பர் மாதம் 20 ஆம் தேதியன்று இலக்னோவில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார்.

2008 ஆம் ஆண்டு திசம்பர் மாதம் 13 ஆம் தேதியன்று கிருசுணா கவுல் தனது 87 ஆவது வயதில் காலமானார். 

## மேற்கோள்கள்

பகுப்பு:1921 பிறப்புகள்
பகுப்பு:2008 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
கிந்தர் லால்

**கிந்தர் லால்** (*Kinder Lal*) இந்தியாவைச் சேர்ந்த ஓர் அரசியல்வாதியாவார். கிந்தெர்லால் என்ற பெயராலும் இவர் அறியப்படுகிறார். 1914 ஆம் ஆண்டு சூன் மாதம் 17 ஆம் தேதியன்று பிரித்தானிய இந்தியாவின் தௌலத்பூரில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். 1962, 1967,1971 மற்றும் 1984 ஆம் ஆண்டுகளில் நடைபெற்ற தேர்தல்களில் கிந்தர்லால் வெற்றி பெற்றார். இராம் பியாரி என்ற பெண்ணை இவர் திருமணம் செய்து கொண்டார். இத்தம்பதியருக்கு ஒரு மகனும் ஒரு மகளும் இருந்தனர்.

1991 ஆம் ஆண்டு அக்டோபர் மாதம் 5 ஆம் தேதியன்று கிந்தெர் லால் தனது 77 ஆவது வயதில் காலமானார்.
 
## மேற்கோள்கள்

## புற இணைப்புகள்
* Officia Biographical Sketch Member of Parliament Kinder Lal

பகுப்பு:1914 பிறப்புகள்
பகுப்பு:1991 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பண்ணா லால்

**பண்ணா லால்** (*Panna Lal*) இந்தியாவைச் சேர்ந்த ஓர் அரசியல்வாதியாவார்.  1921 ஆம் ஆண்டு சனவரி மாதம் 21 ஆம் தேதியன்று பிரித்தானிய இந்தியாவின் பதாய் கா பூர்வா கிராமத்தில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரப் பிரதேச மாநிலத்தை இவர் பிரதிநிதித்துவப்படுத்தினார். அக்பர்புர் தொகுதியில் போட்டியிட்டு வெற்றி பெற்றார். புத்ராவதி தேவி என்ற பெண்ணை இவர் திருமணம் செய்து கொண்டார்.
 
## மேற்கோள்கள்

## புற இணைப்புகள்
*Official biographical sketch in Lok Sabha website

பகுப்பு:1921 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
சலீம் அன்சாரி

**முகமது சலீம் அன்சாரி**  (*Salim Ansari*)(பிறப்பு 12 ஏப்ரல் 1962) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் பகுஜன் சமாஜ் கட்சி தலைவரும் ஆவார். அன்சாரி மாநிலங்களவை உறுப்பினராக 2010 முதல் 2016 வரை பதவி வகித்தார். இவர் தனது சொந்த ஊரான மவூவில் மாநில வாரியப் பள்ளியிலும், பட்டப்படிப்பு (இளங்கலை) மற்றும் முதுகலை  கல்வியினை டி. சி. எசு. கே. பி. ஜி. கல்லூரியில் படித்தார். சலீம் அன்சாரி இரண்டு முறை பகுஜன் சமாஜ் கட்சியிலிருந்து நீக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:மாநிலங்களவை உறுப்பினர்கள்
இரா வல்லப் திரிபாதி

**இரா வல்லப் திரிபாதி** (*Hira Vallabh Tripathi*) இந்தியாவைச் சேர்ந்த ஓர் அரசியல்வாதியாவார்.  1902 ஆம் ஆண்டில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். முசாபர்பூர் தெற்கு மக்களவைத் தொகுதியில் போட்டியிட்டு இவர் நாடாளுமன்ற உறுப்பினராகத் தேர்ந்தெடுக்கப்பட்டார்.

1982 ஆம் ஆண்டு  இரா வல்லப் திரிபாதி தனது 80 ஆவது வயதில் காலமானார்.

## மேற்கோள்கள்

## புற இணைப்புகள்
* Official Biographical Sketch in Lok Sabha Website

பகுப்பு:1902 பிறப்புகள்
பகுப்பு:1982 இறப்புகள்
பகுப்பு:உத்தரப் பிரதேச அரசியல் கட்சிகள்
பகுப்பு:மாநிலங்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
தேவேந்திர பிரசாத் யாதவ்

**தேவேந்திர பிரசாத் யாதவ்** (*Devendra Prasad Yadav*)(பிறப்பு 26 நவம்பர் 1953) இந்தியாவின் 14வது மக்களவை உறுப்பினராக இருந்தவர் ஆவார். இவர் பீகாரின் ஜஞ்சார்பூர் மக்களவைத் தொகுதியினைப் பிரதிநிதித்துவப்படுத்தினார். இவர் இராச்டிரிய ஜனதா தளம், ஐக்கிய ஜனதா தளம் மற்றும் ஜனதா தளம் ஆகியவற்றின் உறுப்பினராக இருந்துள்ளார்.

யாதவ் 1977 முதல் 1979 வரை பீகார் ஜனதா கட்சியின் செயலாளராக இருந்தார். சட்டமன்றத் தொகுதியிலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். ஆனால் பீகார் முதல்வராக ஆன கர்ப்பூரி தாக்கூருக்காகப் பதவி விலகினார். யாதவ் யுவ லோக் தளத்தின் தேசியத் தலைவராகவும் இருந்தார்.

1989 முதல் 1998 வரை மற்றும் 1999 முதல் 2009 வரை ஜஞ்சர்பூர் மக்களவைத் தொகுதியிலிருந்து இந்திய நாடாளுமன்ற உறுப்பினராக இருந்தார். இவர் ஜூன் 1996-ல் தேவகவுடா அமைச்சகம் மற்றும் குஜ்ரால் அமைச்சகத்தில் வர்த்தகத்தின் கூடுதல் பொறுப்புடன் உணவு, குடிமைப்பொருட்கள் வழங்கல், நுகர்வோர் விவகாரங்கள் மற்றும் பொது விநியோகத்திற்கான மத்திய அமைச்சரவையின் அமைச்சராக இருந்தார். இந்த பதவிக் காலத்தில், விவசாயிகளுக்கான உணவு மசோதாவை நிறைவேற்றினார். இது பாராட்டத்தக்கது.

யாதவ் மக்களவையில் ஐக்கிய ஜனதா தளத்தின் துணைத் தலைவராக இருந்தார். ஆனால் இராச்டிரிய ஜனதா தளத்தில் இணைவதற்காகப் பதவியிலிருந்து விலகினார். இவர் இராச்டிரிய ஜனதா தளத்தை விட்டு வெளியேறிய பிறகு சமாஜ்வாதி ஜனதா தளம் ஜனநாயகக் கட்சியை உருவாக்கினார். ஆனால் விரைவில் ஐக்கிய ஜனதா தளம் கட்சியுடன் தனது கட்சியை இணைத்து மீண்டும் சேர்ந்தார்.

## மேற்கோள்கள்


## வெளி இணைப்புகள்
* இந்திய நாடாளுமன்றத்தின் இணையதளத்தில் முகப்புப் பக்கம்
* பிஹார் சுனாவ் 2020: ஓவைசி கா தேவேந்திர யாதவ் கி பார்ட்டி சங்க் கதா பந்தன், கத பந்தன்-

பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1953 பிறப்புகள்
செவ்வால் தேன்சிட்டு

**செவ்வால் தேன்சிட்டு** (*Fire-tailed sunbird*) என்பது தீ **வால் தேன்சிட்டு** (*ஏதோபைகா இக்னிகாடா*) என்று அறியப்படுகிறது. இது நெக்டரினிடே குடும்பத்தில் உள்ள ஒரு தேன்சிட்டு பறவையாகும் .

## பரவல்
செவ்வால் தேன்சிட்டு இந்தியத் துணைக்கண்டத்தின் வடக்குப் பகுதிகளிலும், முதன்மையாக இமயமலையிலும், தென்கிழக்கு ஆசியாவின் அருகிலுள்ள பகுதிகளிலும் காணப்படுகிறது. வங்காளதேசம், பூட்டான், இந்தியா, மியான்மர், நேபாளம், தாய்லாந்து மற்றும் திபெத் ஆகிய நாடுகளில் இந்த சிற்றினம் காணப்படுகிறது.

## வாழிடம்
செவ்வால் தேன்சிட்டின் இயற்கையான வாழ்விடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். 

## விளக்கம்
நீண்ட வாலுடன் ஆண் பறவை 15 செ.மீ. நீளமும் பெண் பறவை 10 செ.மீ. வரையும் வளரும்.  இவை  4,000 மீட்டர் உயரத்தில் ஊசியிலையுள்ள காடுகளில் வாழ்கின்றன. குளிர்ந்த பருவத்தில் பள்ளத்தாக்கு பகுதிக்குச் செல்கின்றன. இவை பூச்சிகள் மற்றும் தேனைச் சாப்பிடுகின்றன. ஆண் பெண் என இரண்டு பெற்றோர்களும் குஞ்சுகளுக்கு உணவளிப்பதில் பங்கேற்கின்றன.

## மேற்கோள்கள்

பகுப்பு:திபெத்தியப் பறவைகள்
பகுப்பு:மியான்மர் பறவைகள்
பகுப்பு:நேபாளப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:பூட்டான் பறவைகள்
சர்வ்ராச்சு சிங்

**சர்வ்ராச்சு சிங்** (*Sarvraj Singh*) இந்தியாவைச் சேர்ந்த ஓர் அரசியல்வாதியாவார். குன்வர் சர்வ்ராச்சு சிங் என்ற பெயராலும் அறியப்பட்டார். 1952 ஆம் ஆண்டு ஆகத்து மாதம் 14 ஆம் தேதியன்று இவர் பிறந்தார். சமாச்வாதி கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். ஆம்லா மக்களவைத் தொகுதி போட்டியிட்டு இவர் நாடாளுமன்ற உறுப்பினராகத் தேர்ந்தெடுக்கப்பட்டார். பதினொன்றாவது, பதின்மூன்றாவது மற்றும் பதினான்காவது மக்களவைகளில் இவர் நாடாளுமன்ற உறுப்பினராகப் பணியாற்றினார். முதலில் நாடாளுமன்ற உறுப்பினராகத் தேர்ந்தெடுக்கப்பட்ட  சமாச்வாதி கட்சியின் உறுப்பினர் என்ற சிறப்பை பெற்றார்.. சலோமி என்ற பெண்ணை திருமணம் செய்து கொண்டார். இவர்களுக்கு ஒரு மகன் மற்றும் மகள் குழந்தைகள் இருந்தனர்.

## மேற்கோள்கள்

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:இந்திய நாடாளுமன்ற உறுப்பினர்கள்
பகுப்பு:உத்தரப் பிரதேச அரசியல்வாதிகள்
வெண் விலா தேன்சிட்டு

**வெண் விலா தேன்சிட்டு** (*White-flanked sunbird*)(*ஏதோபைகா எக்சிமியா*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
இடது|thumb| ஆண்

## மேற்கோள்கள்

பகுப்பு:தேன்சிட்டு
அழகுத் தேன்சிட்டு

பகுப்பு:தேன்சிட்டு

**அழகுத் தேன்சிட்டு** (*Lovely sunbird*)(*ஏதோபைகா செல்யே*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்
புள்ளி மார்பு சிரிப்பான்

**புள்ளி மார்பு சிரிப்பான்** (*Spot-breasted laughingthrush*)(*கார்ருலாக்சு மெருலினசு*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது யுன்னான், வடகிழக்கு இந்தியா, லாவோஸ், மியான்மர், வடமேற்கு தாய்லாந்து மற்றும் வடக்கு வியட்நாமில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

தென்-மத்திய வியட்நாமின் ஆரஞ்சு மார்பு சிரிப்பான் (*கா. அனாமென்சிசு*) முன்பு இந்தப் பறவையின் துணையினமாகக் கருதப்பட்டது, ஆனால் இப்போது பெரும்பாலும் தனி இனமாகக் கருதப்படுகிறது.

## மேற்கோள்கள்

பகுப்பு:மியான்மர் பறவைகள்
பகுப்பு:வடகிழக்கு இந்தியப் பறவைகள்
சீனாக்கத்தூர் கோயில்

thumb|பூரம் விழா
**சீனாக்கத்தூர் கோயில்** இந்தியாவின் கேரளாவின் பாலக்காடு மாவட்டத்தில் ஒட்டப்பாலம் அருகில்பாலப்புரத்தில் அமைந்துள்ள ஒரு இந்துக் கோயிலாகும் .  இதன் மூலவர் **பகவதி**  ஆவார். ஆண்டுதோறும் மலையாள மாதமான கும்பத்தில் நடைபெறுகின்ற சீனக்கத்தூர் பூரம் மிகவும் புகழ் பெற்றதாகும். 

## இரு சன்னதிகள்
இக்கோயிலில் கீழ் சன்னதி, மேல் சன்னதி என இரண்டு சன்னதிகள் உள்ளன. கீழ் சன்னதி, மேல் சன்னதியைவிட பழமையானது என்று நம்பப்படுகிறது. மேல் சன்னதியின் பூசாரிகள் பாரம்பரியமாக பாலப்புரத்தின் குளங்கரா நாயர் குடும்பத்தைச் சேர்ந்தவர்கள் ஆவர். நம்பூதிரி பூசாரிகள் கீழ் சன்னதியில் பூசை செய்வதோடு, பத்து நாள்கள் நடைபெறுகின்ற பூரம் விழாவினை மேற்கொள்கின்றனர்.  மேல் சன்னதியின் பொறுப்பினையும் அவர்கள் ஏற்றுள்ளார்கள்.  ஆலமரத்தின் அருகே கோயில் வளாகத்தை ஒட்டி, கணபதி, தெய்வீக வித்யா கணபதி வடிவத்தில் இருப்பதாக நம்பப்படுகின்ற  சன்னதி உள்ளது.

## விழாக்கள்
இங்கு பூரம் ஒவ்வொரு ஆண்டும் பிப்ரவரி, மார்ச் மாதங்களில் கும்பத்தின் மக நாளில் கொண்டாடப்படுகிறது. மாலை உற்சவத்தின் சிறப்பம்சம் 28 யானைகளின் ஊர்வலம் ஆகும். பஞ்சவாத்தியம் அல்லது கோயில் இசைக்குழுவின் பாரம்பரிய நிகழ்ச்சிகளான  வெள்ளட்டு, தெய்யம், பூதானும் திரையும், காலவேலை, குதிரைவேலை, ஆண்டி வேடன், கரிவேலை போன்றவை நிகழ்த்தப்பெறுகின்றன. நிறைவு விழாவிற்கு முன்பாக 17 நாட்களுக்கு தினமும் மாலையில் கோயில் வளாகத்தில் தொல்பாவைக்கூத்து என்ற பொம்மலாட்ட நிகழ்ச்சி நடத்தப்படுகிறது. 

## செல்வதற்கான வசதி
கோயிலிலிருந்து  ஒட்டப்பாலம் ரயில் நிலையம் சுமார் 5 கி.மீ. தொலைவிலும், தமிழ்நாட்டின் கோயம்புத்தூர் விமான நிலையம் 85 கி.மீ. தொலைவிலும் உள்ளது. 

## மேலும் பார்க்கவும்
* கேரளாவின் கோவில்கள்

## மேற்கோள்கள்

பகுப்பு:பாலக்காடு மாவட்டத்திலுள்ள அம்மன் கோயில்கள்
சித்தூர்காவு தேவி கோயில்

**சித்தூர்காவு தேவி கோவில்,** இந்தியாவில் கேரள மாநிலம் பாலக்காடு மாவட்டத்தில் பாலக்காடு நகரத்திலிருந்து 15 கி.மீ. தொலைவில் சித்தூர் நகராட்சிக்குட்பட்ட  எல்லையில் உள்ளது.&nbsp; இக்கோயிலின் மூலவர் துர்கா தேவி ஆவார்.  'சந்தத்தோம்' என்பது தெய்வத்தின் முக்கியமான காணிக்கையாகும். தொடர்ந்த காணிக்கையின் இங்குள்ள மூலவர் சிலை அடர் கருப்பு நிறமாக மாறியது.

## புராணம்
காளியின் தெய்வீக பிறப்பு பற்றிய புராணக்கதை கூறப்படுகிறது. தாருகன் என்ற பொல்லாத அரக்கன். பிரம்மாவிடமிருந்து பெற்ற அற்புத வரத்தால் மூன்று உலகங்களையும் வென்றான். அவனுடைய தொடர்ச்சியான துன்புறுத்தலின் காரணமாக தேவர்கள் மிகவும் துன்பப்பட்டனர். இதன் விளைவாக கோபமடைந்த சிவபெருமான் கோபத்தின் நெருப்பிலிருந்து காளியை உண்டாக்கினார். அசுரனைக் கொல்லும் பணி காளியிடம் ஒப்படைக்கப்பட்டது. தாருகனின் மனைவியான தாருகி பார்வதியின் பக்தை ஆவார். சும்பனும் நிசும்பனும்  தாருகியை பக்தியோடு பார்வதியை அழைக்க தாருகனிடம் கூறுகின்றனர். பார்வதியே காளி என்பதை அவர்கள் அறியவில்லை. தாருகனின் குணத்தால் கோபமடைந்த காளி தாருகனின் மனைவியுடைய வேண்டுகோளை ஏற்காமல் அவனைக் கொன்றார், இதனால் சும்பனும், நிசும்பனும் ஓடிவிட்டனர்.

## விழாக்கள்
கோயிலில் நவராத்திரி, கண்யார் உற்சவம் (மங்களம் புதன்), கும்மட்டி (வெள்ளி), கொங்கன் பாடம் (திங்கள்) போன்ற விழாக்கள் கொண்டாடப்படுகின்றன. 

## மேற்கோள்கள்

பகுப்பு:பாலக்காடு மாவட்டத்திலுள்ள அம்மன் கோயில்கள்
வெண் தொண்டைச் சிரிப்பான்

**வெண் தொண்டை சிரிப்பான்** (*White-throated laughingthrush*)(*தெரோரிகினசு அல்போகுலாரிசு*) என்பது லியோத்ரிச்சிடே குடும்பத்தில் உள்ள பாசரின் பறவை சிற்றினமாகும். இது முக்கியமாக இந்தியத் துணைக்கண்டத்தின் வடக்குப் பகுதிகளிலும், முதன்மையாக இமயமலையிலும், சில அண்டை மற்றும் பிரிக்கப்பட்ட பகுதிகளிலும் காணப்படுகிறது. இது ஆப்கானித்தான், பூடான், இந்தியா, மியான்மர், நேபாளம், திபெத் மற்றும் வியட்நாம் முழுவதும் பரவியுள்ளது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

இந்த சிற்றினம் முன்பு *கர்ருலாக்சு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வு வெளியிடப்பட்டதைத் தொடர்ந்து, இது புதுப்பிக்கப்பட்ட *தெரோரிகினசு* பேரினத்திற்கு மாற்றப்பட்டது.

## படங்கள்

File:White-throated laughingthrush at Pangot, Uttarkhand, India.jpg|உத்தராகண்டத்தில்
File:White-throated Laughingthrush scientific name Garrulax albogularis at sattal DSCN1812 1.jpg|கூடுகட்டத் தேவையான பொருட்களுடன் (உத்தராகண்டம்)
File:White-throated Laughingthrush at Nagarkot (4).jpg|நேபாளம் நாகர்கோட்டில்


## மேற்கோள்கள்

## வெளி இணைப்புகள்

* இணையப் பறவைகள் சேகரிப்பில் வெண்தொண்டை சிரிப்பான் வலையொலி

பகுப்பு:இமயமலைப் பறவைகள்
பகுப்பு:சீனப் பறவைகள்
கரிம்புழா ராமசுவாமி கோயில்

**கரிம்புழா ராமசுவாமி கோயில்** இந்தியாவின் கேரளா, பாலக்காடு மாவட்டத்தில் பாரதப்புழா ஆற்றின் முக்கிய துணை நதியான கரிம்புழா ஆற்றின் கரையில் அமைந்துள்ளது. இக்கோயில் **தட்சிண அயோத்தி** என்றும் அழைக்கப்படுகிறது.

## புராணம்
ராமர் கரிம்புழா நதியில் தனது வாழ்க்கையைத் துறந்ததாக நம்பப்படுகிறது. ராமரின் தனது கடைசி தருணங்களில் மட்டுமே அனுமன் உடன் இருந்தார் என்பதை அனுமன் இங்கு இருப்பதைக் கொண்டு நியாயப்படுத்த முடிகிறது. பின்னர் கோயிலுக்குள் அனுமன் சிலை வைக்கப்பட்டது.

## கருவறை
கோயிலின் கருவறை வட்ட வடிவில் உள்ளது. ஆண்டுதோறும் எட்டு நாள் விழா மலையாள மாதமான கும்பத்தில் (பிப்ரவரி மார்ச்) கொண்டாடப்படுகிறது.

## சிறப்பு
கேரளாவில் உள்ள அரிதான மகாசேத்திரங்களில் இதுவும் ஒன்று என்ற பெருமையுடையதாகும்.

## மேலும் பார்க்கவும்
* கேரளாவின் கோவில்கள்

## மேற்கோள்கள்

பகுப்பு:பாலக்காடு மாவட்டத்திலுள்ள இந்துக் கோயில்கள்
வெள்ளறிவு

வலது|thumb| வெளித்தோற்றத்தில் வேடிக்கையான நடத்தை: ஓருவர் 21 கறுப்புத் தொப்பிகளை நெருப்புப் பொறியில் வைக்கிறார்
**வெள்ளறிவு** அல்லது **சிறுபிள்ளைத்தனம்** (Silliness) என்பது "ஒரு நகைச்சுவையான முட்டாள்தனத்தில் " ஈடுபடுவதாக வரையறுக்கப்படுகிறது, "நல்ல அறிவு அல்லது முடிவெடுக்கும் திறன் இல்லாமை", அல்லது "அற்பமான, அல்லது மேலோட்டமான நிலை" ஆகிய நிலைகளை இது குறிக்கிறது. தொலைக்காட்சி, திரைப்படம் மற்றும் வட்டரங்கு ஆகியவற்றில், பார்வையாளர்களை மகிழ்விக்க, மிகைப்படுத்தப்பட்ட, வேடிக்கையான நடத்தை போன்ற முட்டாள்தனத்தின் சித்தரிப்புகள் பயன்படுத்தப்படுகின்றன. கோமாளிகள் மற்றும் கேலி செய்பவர்களால் வழங்கப்படும் முட்டாள்தனத்தின் சித்தரிப்புகள், மருத்துவமனைகளில் உள்ள மக்களின் உற்சாகத்தை உயர்த்தவும் பயன்படுத்தப்படுகின்றன.

## உளவியல்
"*தி ஆர்டு ஆஃப் இரப் அவுசிங்*" இல், அந்தோணி டிபெண்ட்டு மற்றும் இலேரி கோகன் ஆகியோர் பின்வருமாறு குறிப்பிடுகின்றனர், மகிழ்ச்சி, அன்பு மற்றும் ஆழமான தொடர்பை" வளர்க்கும் விளையாட்டுக்களில் குழந்தைகளுடன் ஈடுபடும்போது பெற்றோர்கள் முட்டாள்தனமாக இருக்க வேண்டும் மற்றும் விழுந்து விழுந்து நடிக்க வேண்டும். 

## வட்டரங்கில்
வலது|thumb|252x252px| "மகிழ்ச்சியான முக" ஓவியத்துடன் ஒரு கோமாளி
வட்டரங்கில், கோமாளிகள் விளையாடும் பாத்திரங்களில் ஒன்று முட்டாள்தனத்தில் ஈடுபடுவதாகும். வேடிக்கையான முகபாவனைகள், ஒலியினை உருவாக்குதல் ,வேடிக்கையான நகரும் விளையாட்டிக்களில் ஈடுபடுதல் மற்றும் சிரிப்பது மற்றும் அழுவது போல் நடிப்பது போன்ற தீவிர உணர்ச்சிகள் ஆகிய செயல்களில் இவர்கள் ஈடுபடுவார்கள்.

## சான்றுகள்

பகுப்பு:உணர்ச்சிகள்
கோமாளி

ஒரு **கோமாளி** (Clown) என்பவர் உடல்  மொழி நகைச்சுவையைப் பயன்படுத்தி நகைச்சுவை மற்றும் கலைகளை திறந்த மனநிலையில் நிகழ்த்தும் நபராவர், பொதுவாக தனித்துவமான ஒப்பனை அல்லது உடை அணிந்து நகைச்சுவைச் செயல்களில் இவர்கள் ஈடுபடுவர். கோமாளிகள் ஆடை மற்றும் செயல்திறனில் குறிப்பிடத்தக்க மாறுபாடுகளுடன் மாறுபட்ட பாரம்பரியத்தைக் கொண்டுள்ளனர். வண்ணமயமான சிகை அலங்காரம், சிவப்பு மூக்கு மற்றும் பெரிதாக்கப்பட்ட காலணிகள் ஆகியவற்றை பரவலாக வட்டரங்கில் பயன்படுத்துகின்றனர். இருப்பினும், கோமாளிகள் நாடகம் மற்றும் நாட்டுப்புறக் கதைகளிலும் பாத்திரங்களை வகித்துள்ளனர், இடைக்காலத்தின் நீதிமன்ற கேலி செய்பவர்கள் மற்றும் பல்வேறு பூர்வகுடிகளின் கேலிக்காரர்கள் மற்றும் சடங்கு கோமாளிகள் போன்றவர்கள் அவர்களின் நிகழ்ச்சிகளில் நகைச்சுவை மற்றும் சிரிப்பு முதல் பயம் மற்றும் அசௌகரியம் வரை பலவிதமான உணர்ச்சிகளை வெளிப்படுத்துவார்கள், சிக்கலான சமூக மற்றும் உளவியல் பரிமாணங்களை இவர்களது செயல்கள் பிரதிபலிக்கும். பல நூற்றாண்டுகளாக, கோமாளிகள் சமூகத்தில் தொடர்ந்து குறிப்பிடத்தக்க பாத்திரங்களை வகித்து வருகின்றனர், மாறிவரும் கலாச்சார விதிமுறைகள் மற்றும் கலை வெளிப்பாடுகளுடன் உருவாகி வருகின்றனர்.    

## வரலாறு
மிகவும் பழமையான கோமாளிகள் எகிப்தின் ஐந்தாவது வம்சத்தில், கிமு 2400 இல் கண்டுபிடிக்கப்பட்டுள்ளனர்.  நீதிமன்ற நகைச்சுவையாளர்களைப் போலல்லாமல்,  கோமாளிகள் பாரம்பரியமாக ஒரு சமூக-மத மற்றும் உளவியல் பாத்திரங்களில் பங்கேற்றுள்ளனர், பாதிரியார் மற்றும் கோமாளி பாத்திரங்கள் ஒரே நபர்களால் நடத்தப்படுகின்

## காட்சியகம்

File:Joseph-Grimaldi-head.jpg|ஜோசப் கிரிமல்தி தனது சுய கோமாளி ஒப்பனையுடன் (1820)
File:Actor in clown costume - Weir Collection.jpg|Aகோமாளி வேடத்தில் நடிகர் ஒருவர் () 
File:SAND Maurice Masques et bouffons 05.jpg|இத்தாலிய கோமாளி ஒருவர்
File:Chuchin the clown.jpg|1960களின் பிரபலமான கோமாளி சுசின்
File:Arm & Hammer Brand Soda poster ca. 1900.jpg| *Arm & Hammer Brand Soda* விளம்பரப் பதாகையில் வட்டரங்கு கோமாளி ()
File:Smilie 2.JPG|சிரிக்கும் கோமாளி
File:Geclown.jpg| சுவீடிய நடிகரின் வெள்ளை நிறக் கோமாளி (1926)
File:Clown chili peppers.jpg|நினைவக நாள் பேரணியின் போது ,2004
File:Joker.jpg|நகைச்சுவைக் கோமாளி
File:Carnival Joker.jpg| திருவிழாக் கோமாளி


## சான்றுகள்

## வெளி இணைப்புகள்

* கோமாளிகள் பற்றிய மேற்கோள்கள்
* சேகரிப்பு:  மிச்சிகன் பல்கலைக்கழக கலை அருங்காட்சியகத்திலிருந்து "கோமாளிகள்"
பகுப்பு:காணொளிக் கோப்பு உள்ள கட்டுரைகள்
பகுப்பு:நிகழ்த்து கலை
பகுப்பு:பொழுதுபோக்குத் தொழில்கள்
ஐயவுணர்வு

**சந்தேகம்** (Suspicion ) என்பது அவநம்பிக்கையின் அறிதிறன் ஆகும், இதில் ஒருவர் மற்றொரு நபரின் நேர்மையை சந்தேகிக்கிறார் அல்லது மற்றொரு நபரை  உறுதியான ஆதாரம் இல்லாமல்  சில வகையான தவறு அல்லது குற்றச் செயல் புரிந்த குற்றவாளி என்று நம்புகிறார். அமெரிக்காவில், நீதிமன்றங்கள் " நியாயமான சந்தேகம் " என்ற வார்த்தையைப் பயன்படுத்துகின்றன, இது மக்களை தெருவில் சோதனை செய்ய காவல்துறைக்கு அனுமதி அளிக்கிறது. இந்த வார்த்தை பழைய பிரெஞ்சு வார்த்தையான "suspicion" எனபதிலிருந்து வந்தது, இது இத்தாலிய வார்த்தையான "sospetto" என்பதன் மாறுபாடு ஆகும் (லத்தீன் வார்த்தையான "suspectio" என்பதற்கு,"பார்க்க" என்பது பொருளாகும்).

## வரலாறு
ஆங்கிலேய தத்துவஞானி, அரசியல்வாதி மற்றும் எழுத்தாளர் பிரான்சிசு பேக்கன் (1561-1626) *சந்தேகம் என்ற* தலைப்பில் ஒரு கட்டுரையை எழுதினார், அதில் சந்தேகங்கள் அடக்கப்பட்டு நன்கு பாதுகாக்கப்பட வேண்டும், இல்லையெனில் அவை தனது குடிமக்கள் தனக்கு எதிராக சதி செய்கிறார்கள் என்ற பயம் காரணமாக ஆட்சியாளார்களை கொடுங்கோன்மையை நோக்கி நகர்த்தச் செய்யும், ஒரு கணவன் மற்ற ஆண்களுடன் தனது மனைவி பேசுவதைக் கண்டு பொறாமை மற்றும் பயம் அடைவான் என்று கூறினார். பேகன் சந்தேகத்தின் அடிப்படை அறிவின்மை என்று வாதிட்டார்; எனவே, சந்தேகத்திற்கு தீர்வு, உங்களை தொந்தரவு செய்யும் சிக்கலைப் பற்றி மேலும் அறிந்து கொள்வதாகும். ஒரு கணவன் தன் மனைவியின் ஆண் நண்பர்களைப் பற்றிக் கவலைப்படுகிறான் என்றால், அவனுடைய சந்தேகத்தை வளர்த்துக் கொள்ளாமல், இந்த நட்பின் தன்மையைப் பற்றி அவரிடம் கேட்டு, அவனுடைய கவலைகளைச் சொல்ல வேண்டும். பேகன் ,சந்தேகம் இருக்கும் நபர்களிடம்  வெளிப்படையாக இருக்கவும், விடயத்தை தெளிவுபடுத்தவும் வலியுறுத்தினார்.

ஆங்கில நாடக ஆசிரியர் வில்லியம் சேக்சுபியர், "குற்றமுள்ள மனதை சந்தேகம் எப்போதும் வேட்டையாடும்" என்று குறிப்பிட்டார். ஆங்கில மறுமலர்ச்சி நாடக ஆசிரியர், கவிஞர் மற்றும் நடிகர் பென் ஜான்சன் (1572-1637), சேக்சுபியரின் சமகாலத்தவர், சந்தேகத்தை "கருப்பு விஷம்" என்று விவரித்தார், இது "பிளேக் போல மனித மனதை பாதிக்கிறது" என்றார். சாமுவேல் ஜான்சன் (1709-1784), ஒரு ஆங்கில எழுத்தாளர் மற்றும் கட்டுரையாளர், சந்தேகத்தை "பயனற்ற வலி" என்று அழைத்தார், இதில் ஒரு நபர் தனது சக மனிதர்கள் அனைவருக்கும் தவறான எண்ணம் கொண்டுள்ளனர் என்று நம்புகிறார். இசுக்காட்டிய கவிஞரும் பாடலாசிரியருமான இராபர்ட் பர்னசு (1759-1796) சந்தேகத்தை "கனமான கவசம்" என்று அழைத்தார், அது மனிதர்களைப் பாதுகாப்பதை விட அதிகமாக மக்களிடம் பழகுவதைத் தடுக்கிறது. அகிம்சை, இந்திய சுதந்திர இயக்கத்தின் அரசியல் மற்றும் ஆன்மீகத் தலைவரான மகாத்மா காந்தி, ஒரு நபரின் எந்த நோக்கத்திலும் சந்தேகம் எழுந்தால், அவர்களின் செயல்கள் அனைத்தும் அவநம்பிக்கை மற்றும் நிச்சயமற்ற தன்மையால் கறைபடும் என்று எச்சரித்தார்.

## சான்றுகள்

பகுப்பு:உணர்ச்சிகள்
பால்கா கல்ஜி

**மாலிக் பால்கா கல்ஜி** (*Malik Balka Khalji*) ( 1230 &#x2013;  தில்லி சுல்தான் சம்சுத்தீன் இல்த்துத்மிசின் கீழ் 1231 ஆம் ஆண்டு வரை வங்காளத்தின் ஆளுநராக இருந்தார்.

## வரலாறு
பால்கா அலி ஷேர் கல்ஜியின் மகனாவார். அலாவுதீன் தௌலத் ஷா கல்ஜியின் மரணத்திற்குப் பிறகு, பால்கா வங்காளத்தின் அரியணையைக் கைப்பற்றினார். மாலிக் பால்கா தன்னை வங்காளத்தின் சுதந்திர ஆட்சியாளராகக் காட்டிக் கொண்டார். இதனால் கோபமடைந்த சுல்தான் இல்த்துத்மிசு 1231 இல் வங்காளத்தின் மீது படையெடுத்தார். பால்கா பின்னர் தோற்கடிக்கப்பட்டு, கைது செய்யப்பட்டு கொல்லப்பட்டார். இதன் மூலம்வங்காளத்தின் கல்ஜி வம்சத்தின் ஆட்சி முடிவுக்கு வந்தது.

= இதனையும் காண்க ==

* வங்காள வரலாறு
* வங்காளதேச வரலாறு
* இந்திய வரலாறு
## மேற்கோள்கள்

பகுப்பு:இந்திய வரலாறு
பகுப்பு:வங்காளதேச வரலாறு
அலி ஷேர் கல்ஜி

**அலிஷேர் பின் இவாசு கல்ஜி** (Alī Sher bin ʿIwaz Khaljī ) (ஆட்சி; 1221) வடமேற்கு வங்காளத்தின் ( பிர்பூம் ) முன்னாள் ஆளுநராக இருந்தவர். வங்காளத்தின் கல்ஜி வம்சத்தைச் சேர்ந்த   இவர் தனது தந்தை சுல்தான் இவாஸ் ஷாவின் கீழ் பணியாற்றினார்.    வங்காளத்தின் முஸ்லிம் ஆட்சியாளரைக் குறிப்பிடும் ஆரம்பகால கல்வெட்டில் இவரது பெயர் குறிப்பிடப்பட்டுள்ளது.

## சுயசரிதை
கல்ஜியின் தாத்தா உசைன் கல்ஜி கர்ம்சீர் பகுதியைச் சேர்ந்தவர். குடும்பம் சுன்னி இசுலாம் கலஜ் பழங்குடியைச் சேர்ந்தது. துருக்கிய வம்சாவளியைச் சேர்ந்த பழங்குடியினரான இவர்கள், துர்கெஸ்தானிலிருந்து இடம்பெயர்ந்த பின்னர் 200 ஆண்டுகளுக்கும் மேலாக ஆப்கானித்தானில் வசித்து வந்தனர். கல்ஜி, வங்காளத்தில் லக்னௌதியை முஸ்லிம்கள் கைப்பற்றும்போது அப்போரில் பங்கு கொண்ட முகமது பக்தியார் கல்ஜியின் தளபதி இவாஸ் கல்ஜியின் மகனும் மற்றும் வாரிசுமாவார். இவரின் தந்தை தில்லி சுல்தானகத்தின் கீழ் வங்காளத்தின் ஆளுநராக இரண்டு முறை பணியாற்றியுள்ளார். பின்னர், சுல்தானாகவும் சுதந்திரமாக ஆட்சி செய்தார்.

இவரின் தந்தையால் வடமேற்கு வங்காளத்தின் ஆளுநராக கல்ஜி நியமிக்கப்பட்டார், இது பிர்பூம் மற்றும் அண்டை பகுதிகளை உள்ளடக்கிய பிரதேசமாகும். இவரது ஆட்சிக் காலத்தில் சூரி சதார் என்ற இடத்தில் இசுலாமிய நாட்காட்டி 618 (ஆகஸ்ட் 1221) இல் மரகேவைச் சேர்ந்த இபின் முகமது என்பவரால் ஒரு மதவழிபாட்டுக் கட்டடம் கட்டப்பட்டது. இதில் இப்போது முஸ்லிம் மத போதகர் மக்தூம் ஷாவின் சமாதி உள்ளது.  இந்திய கல்வெட்டுவியலாளர் சியாவுதீன் அப்துல் அய் தேசாய், கல்ஜி ஒரு ஆளுநர் மட்டுமல்ல, உண்மையில் தனது தந்தையின் மரணத்திற்குப் பிறகு ஆட்சி செய்த ஒரு சுல்தான் என்பது கருதுகிறார். இருப்பினும், பெரும்பாலான வரலாற்றாசிரியர்கள் இந்த வழக்கத்திற்கு மாறான அனுமானத்தை நிராகரிக்கின்றனர்.

இவாஸ் கல்ஜியின் ஆட்சிக் காலத்திய கல்வெட்டில் காணப்படும் ஒரு பெயர் இவரை அவரது மகன் என்று குறிப்பிடுகிறது.

## இதனையும் காண்க

* வங்காள வரலாறு
* வங்காளதேச வரலாறு
* இந்திய வரலாறு

## மேற்கோள்கள்

பகுப்பு:இந்திய வரலாறு
பகுப்பு:வங்காளதேச வரலாறு
பகா புரானா சட்டமன்றத் தொகுதி

**பகா புரானா சட்டமன்றத் தொகுதி** (தொகுதி வரிசை எண்:72) என்பது இந்தியாவின் பஞ்சாப் மாநிலம், மோகா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *அம்ரித்பால் சிங் சுகானந்த்* ஆவார்.  2022 பஞ்சாப் சட்டமன்றத் தேர்தலில் 67,143 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் *தர்சன்சிங் பிரார்* என்பவரை 33,759 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்
பதவுர் சட்டமன்றத் தொகுதி

**பதவுர் சட்டமன்றத் தொகுதி** (தொகுதி வரிசை எண்:102) என்பது இந்தியாவின் பஞ்சாப் மாநிலம், பர்னாலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *லப் சிங் உகோகி* ஆவார்.  2022 பஞ்சாப் சட்டமன்றத் தேர்தலில் 63,967 வாக்ககுள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் *சரன்ஜித்சிங் ஜன்னி* என்பவரை 37,558 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:பஞ்சாப் சட்டமன்றத் தொகுதிகள்